אנטרטיינמנט ויקלי

אנטרטיינמנט ויקלי (אנגלית: Entertainment Weekly; לעיתים מקוצר לראשי התיבות: EW) הוא מגזין אמריקאי, היוצא לאור על ידי "טיים" (חלק מתאגיד טיים וורנר), ומתפרסם כיום בפורמט דיגיטלי בלבד וממוקם בניו יורק. הוא מסקר נושאי תרבות כגון טלוויזיה, מוזיקה, תיאטראות ברודוויי, ספרים ותרבות פופולרית, ומתפרסם על ידי People Inc.

המגזין החל לצאת לאור בדפוס ב־16 בפברואר 1990 וחדל מפרסום מודפס בשנת 2022.

בשונה ממגזיני רכילות המתמקדים בידוענים, כגון פיפל או Us Weekly ודומיהם, המגזין פונה אל הקהל הרחב, ומתמקד בכתיבה ביקורתית על התקשורת ותעשיית הבידור, בניגוד למגזינים מקבילים, אשר פונים בעיקר אל "הברנז'ה" האמריקאית, כמו וראייטי והוליווד ריפורטר.

 היסטוריה 
אנטרטיינמנט ויקלי נוסד כמגזין אחות לפיפל, והגיליון הראשון שלו יצא לאור ב־16 בפברואר 1990. המגזין נוצר בידי ג’ף ג’רוויס ונוסד בידי מייקל קלינגנסמית’, שכיהן כמוציא לאור עד 1996, והוצג בתחילה כמדריך צרכני לתרבות פופולרית, עם דגש על קולנוע, מוזיקה וספרים, ולעיתים גם משחקי וידאו ותיאטרון. בשנת 1996 זכה בפרס National Magazine Award למצוינות כללית, וזכה בו שוב ב־2002.

בספטמבר 2016 הושקה, בשיתוף פיפל, רשת הווידאו הדיגיטלית "People/Entertainment Weekly Network", שסיפקה תוכני בידור ותרבות פופ ומותגה מחדש כ־PeopleTV ב־2017. החל מאוגוסט 2019 עבר המגזין למתכונת חודשית, כחלק מהרחבת הפעילות הדיגיטלית, כולל שערים דיגיטליים שבועיים, פודקאסטים ואירועים. למרות רווחיות נמשכת, המגזין הושפע מירידת פרסום בדפוס ומהתרחבות סיקור הסלבריטאים בפלטפורמות אחרות.

בפברואר 2022 חדל הפרסום המודפס לחלוטין, והמותג עבר לפעילות דיגיטלית בלבד; הגיליון המודפס האחרון היה מאפריל 2022.

 תוכן טיפוסי ותדירות פרסום 
"אנטרטיינמנט ויקלי" מתמקד בסיקור בידור ותרבות פופולרית, ובדרך כלל מציג ידוענים על שעריו. תוכניו כוללים דיווחים על רייטינג טלוויזיוני, הכנסות קופות קולנוע, עלויות הפקה, מכירות כרטיסים להופעות, תקציבי פרסום וכתבות עומק על לוחות שידורים, מפיקים, שואו-ראנרים ותהליכי עבודה בתעשייה. עד להפסקת המהדורה המודפסת פורסם המגזין אחת לחודש, אף שהשם ההיסטורי “Weekly” נותר בשימוש.

מבחינת מבנה, המגזין פעל בפורמט מגזיני סטנדרטי:
 מכתבים למערכת.
 תוכן עניינים ופרסומות בפתיחה, כאשר רבות מהמודעות עסקו בקולנוע, טלוויזיה ומוזיקה.
 "News and Notes", שהיה אחד המדורים המרכזיים. עסק באירועי אקטואליה בתרבות הפופ וכלל ידיעות קצרות.
 "Sound Bites". ציטוטים בולטים של ידוענים.
 "The Must List". רשימת המלצות שבועית של המערכת.
 "First Look". הצצות מוקדמות להפקות עתידיות.
 "The Hit List". אירועים בולטים בליווי פרשנות הומוריסטית.
 "The Hollywood Insider". חדשות עדכניות בקולנוע, טלוויזיה ומוזיקה.
 "The Style Report" ו־"The Monitor" שסיקר אירועים מרכזיים בחיי סלבריטאים, כולל מדורי הספד.

את המדור חתמו טורי דעה מתחלפים של כותבים קבועים, שעסקו בניתוח תרבותי ובפרשנות אישית על תעשיית הבידור.

 כתבות מגזין, ביקורות וגיליונות מיוחדים 
במרכז כל גיליון של "אנטרטיינמנט ויקלי" הופיעו לרוב ארבע עד שש כתבות עומק, בדרך כלל ראיונות, ולצידן כתבות נרטיביות ורשימות.

עיקר המיקוד היה בקולנוע, מוזיקה וטלוויזיה, ופחות בספרים ובתיאטרון; לאורך השנים הוקדשו מעט מאוד שערים לסופרים, ושערים שיועדו אך ורק לתיאטרון לא פורסמו.

חלקו האחורי של המגזין הוקדש לביקורות, שחולקו למספר מדורים (בהם קולנוע, טלוויזיה, מוזיקה, ספרים ולעיתים גם תיאטרון, משחקים וטכנולוגיה), וכללו דירוגים בשיטת ציונים אקדמית מ־A ועד F, לצד רשימות מכר, טבלאות השוואה וקטעי משנה. את הגיליון חתם מדור קבוע בשם The Bullseye, שדירג "פגיעות והחטאות" בתרבות הפופ של השבוע.

בנוסף פרסם המגזין מדי שנה גיליונות מיוחדים, בהם גיליונות תחזית עונתיים, גיליון צילום שנתי, סדרת גיליונות סביב פרסי האוסקר, גיליון The Must List, גיליון מקיף לקראת עונת הטלוויזיה של הסתיו וגיליון סוף שנה, שכלל בחירת "איש הבידור של השנה" וסיכומי הטוב והגרוע של השנה.

'זוכי תואר “איש/אנשי הבידור של השנה” של אנטרטיינמנט ויקלי:'
שנהזוכים1990בארט סימפסון1991ג'ודי פוסטר1992צוות השחקנים של Saturday Night Live1993סטיבן ספילברג1994טום הנקס1995צוות השחקנים של חברים1996רוזי אודונל1997אלן דג'נרס1998לאונרדו דיקפריו1999ריקי מרטין2000ראסל קרואו2001ניקול קידמן2002דנזל וושינגטון2003צוות השחקנים של שר הטבעות: שיבת המלך2004ג'ון סטיוארט2005צוות השחקנים של אבודים2006צוות השחקנים של האנטומיה של גריי2007ג'יי קיי רולינג2008רוברט דאוני ג'וניור2009סנדרה בולוק2010טיילור סוויפט2011דניאל רדקליף2012בן אפלק2013סנדרה בולוק2014ג'ימי פאלון2015ג'ניפר לורנס2016ראיין ריינולדס
'משנת 2017 – מספר זוכים בכל שנה:'
שנהכמות זוכיםזוכים2017 15 זוכיםגל גדות; גרטה גרוויג; ג'ימי קימל; איסה ריי; ג'ק אנטונוף; קומייל ננג'יאני; אליזבת מוס; ג'ורדן פיל; לורי מטקלף; שקרים קטנים גדולים; סטיבן קינג; קשה; קארי קון; בן פלאט; ויל וגרייס.2018 12 זוכיםקונסטנס וו, אקוופינה, מישל יאו וג'מה צ'אן (עשיר בהפתעה); קארדי בי; דארן כריס; אנג'לה באסט, דנאי גורירה, לופיטה ניונגו ולטישה רייט (הפנתר השחור); אמילי בלאנט וג'ון קרסינסקי; חמשת ה־Queer Eye; ניקול קידמן; בראדלי קופר וליידי גאגא; סנדרה או; אריאנה גרנדה; דונלד גלובר; כריסטין ברנסקי2019 16 זוכיםאקוופינה; רנה זלווגר; רג'ינה קינג; טאיקה ואיטיטי; ליזו; צוות יורשים; פיבי וולר-ברידג'; טא-נהסי קואטס; בילי אייליש; מרגרט אטווד; אדי מרפי; טיילור סוויפט; ליל נאז X; בראד פיט; קיאנו ריבס; סטרלינג קיי בראון2020 16 זוכיםפדרו פסקל; קרי וושינגטון; סשה ברון כהן; דן ויוג'ין לוי; צ'דוויק בוזמן; טיילור סוויפט; מיקיילה קול; בריט בנט; The Chicks; ג'ונתן מג'ורס; מאיה רודולף; דה ויקנד; מייגן די סטליון; אליזבת מוס; ג'יימי פוקס; שרה פולסון2022 10 זוכיםג'ניפר קולידג'; צוות "Abbott Elementary"; באד באני; בריאן טיירי הנרי; ליזו; סיידי סינק; הארי סטיילס; צוות אהבה בשחקים: מאווריק; ג'רמי אלן וייט; מישל יאו

 שינויים החל מגיליון האלף 
גיליון האלף של "אנטרטיינמנט ויקלי" יצא לאור ב־4 ביולי 2008 וכלל רשימות של 100 הגדולים בכל הקטגוריות: סרטים, סדרות טלוויזיה, קליפים, שירים, מחזות ברודוויי וטכנולוגיה בעשרים וחמש השנים האחרונות (1983–2008).

עם הגיליון ה־1,001 חלו שינויים נרחבים במראה ובתוכן של המגזין: הגדלת גודל הפונטים והתמונות, וכתיבה מקוצרת יותר בכל העמודים, מה שהקנה למגזין מראה מודרני וקל יותר לקריאה.

 אתר אינטרנט 
אתר המגזין, EW.com, מספק חדשות יומיומיות, בלוגים, סיכומי תוכניות טלוויזיה, תוכן וידאו מקורי וחומרים בלעדיים, ומשמש גם כארכיון לראיונות, טורים ותמונות מהגיליונות הקודמים. בנוסף, למגזין תחנת רדיו ב־Sirius XM.

באפריל 2011 דורג האתר במקום השביעי בין אתרי החדשות הבידוריים הפופולריים בארצות הברית לפי comScore Media Metrix.

 פרסי Poppy 
"הפרסים", ששמו המקורי היה EWwy Awards, נוסדו על ידי "אנטרטיינמנט ויקלי" כדי להעניק הכרה לסדרות ולשחקנים ראויים שלא נכללו במועמדויות לפרסי אמי בשידור חי. הפרסים מחולקים בעשר קטגוריות, ואדם שמועמד לפרס אמי דומה אינו יכול להתמנות ל־Poppy. ההצבעות והמנות מבוצעות באופן מקוון על ידי כל המעוניין להשתתף. הקטגוריות כוללות: סדרת דרמה, סדרת קומדיה, שחקן/שחקנית ראשיים או משנה בדרמה או קומדיה.

קישורים חיצוניים

 הערות שוליים 

קטגוריה:עיתונים באנגלית
קטגוריה:מגזינים שהוקמו בשנת 1990